Областният на Хасково откри кухненски блок в Любимец
– 03.04.2018Публикувано в: Актуално1, Хасково
Областният управител на Хасково Станислав Дечев посочи Любимец като пример за социално-ангажирана община. В Любимец днес бяха открити обновените кухненски блок и административна част на Домашния социален патронаж. На официалното откриване и освещаване на модернизираната сграда присъстваха депутатът от ГЕРБ д-р Георги Станков, областният управител на Хасково Станислав Дечев, кметовете на Харманли Мария Киркова и на Свиленград Георги Манолов, председателят на общински съвет Любимец Мария Станкова, гости, работещи в системата и потребители на услугите на социални патронаж.
Кметът на община Любимец Анастас Анастасов съобщи, че Домашният социален патронаж обслужва над 600 човека- в това число социално слаби и самотни хора от града и селата, детските градини, ясли и училища. „Община Любимец през последните години показа стабилен напредък в развитието си и отношение към всяка социална група. Най-напред кметът заложи на обновяване на инфраструктурата, след това на създаването и обновяването на детски площадки и спортни игрища, а днес виждаме резултатите от работата му за социалната инфраструктура и социалните дейности. Това е един пример за устойчива и ориентирана към хората политика, от която пример могат да вземат по-големите общини в областта”, подчерта в изказването си областният управител Станислав Дечев. Губернаторът, градоначалникът и председателят на общински съвет Любимец прерязаха лентата на обновения Домашен социален патронаж. Заведението е оборудвано с модерна техника, всичко е съобразено с последните изисквания за здравен и санитарен контрол.
Tags: любимец, община, откриване